Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az Alkotmánybíróság a 28/1994. (V. 20.) AB határozatban rámutatott: „[A] környezethez való jog tárgyából és
Paragraph Index: 186

Az Alkotmánybíróság a 28/1994. (V. 20.) AB határozatban rámutatott: „[A] környezethez való jog tárgyából és dogmatikai sajátosságából az következik, hogy a természetvédelem jogszabályokkal biztosított szintjét az állam nem csökkentheti, kivéve, ha ez más alkotmányos jog vagy érték érvényesítéséhez elkerülhetetlen. A védelmi szint csökkentésének mértéke az elérni kívánt célhoz képest ekkor sem lehet aránytalan.” Kimondta továbbá: „[A] természetvédelemben a védettség szükségességének objektív — bizonyos körben nemzetközi normákban kötelezõen megállapított — ismérvei vannak. A természetben okozott károk véges javakat pusztítanak, sok esetben jóvátehetetlenek, a védelem elmulasztása visszafordíthatatlan folyamatokat indít meg.” (ABH 1994, 134., 140.) Az Alkotmánybíróság a természet védelmének szintjérõl ugyanezen

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes